Κομράτ

Το Κομράτ (ρουμανικά: Comrat,  γκαγκαούζικα: Komrat, ρωσικά: Комрат) είναι πόλη και δήμος της νότιας Μολδαβίας και πρωτεύουσα της αυτόνομης περιοχής της Γκαγκαουζίας.LEGE Nr. 248 din 03.11.2016 pentru modificarea și completarea Legii nr. 764-XV din 27 decembrie 2001 privind organizarea administrativ-teritorială a Republicii Moldova   Είναι η πιο πολυπληθής πόλη της Γκαγκαουζίας με πληθυσμό που το 2014 ανερχόταν στα 20.113 άτομα και θεωρείται το οικονομικό και πολιτιστικό κέντρο της περιοχής.Results of Population and Housing Census in the Republic of Moldova in 2014: 

 Ιστορία 
Η περιοχή ήταν αραιοκατοικημένη έως ότου η νέα ρωσική κυβέρνηση εξέδωσε διάταγμα το 1819 για την επανεγκατάσταση πληθυσμού στην περιοχή με βούλγαρους και άλλες εθνικότητες από την άλλη πλευρά του δούναβη,http://aboutmoldova.md/ro/view_free.php?id=365 (στα Ρουμάνικα) μετά την προσάρτηση του εδάφους το 1812.
Το 1906, η περιοχή επαναστάτησε ενάντια στις ρωσικές αρχές και ανακήρυξε την αυτόνομη (αλλά όχι ανεξάρτητη) Δημοκρατία του Κομράτ. Στον Πρώτο Παγκόσμιο Πόλεμο, ήταν μέρος του Βασιλείου της Ρουμανίας. Κατά τη διάρκεια του Β' Παγκοσμίου Πολέμου, καταλήφθηκε από τη Σοβιετική Ένωση το 1940, πριν ανακαταληφθεί από τη Ρουμανία το 1941.

Την εποχή που η πόλη ήταν μέρος της Μολδαβικής ΣΣΔ, η βιομηχανία του Κομράτ ήταν προσανατολισμένη προς την παραγωγή βουτύρου, κρασιού και χαλιών, τα οποία ήταν διακοσμημένα με μολδαβικά σχέδια. Το Κρατικό Πανεπιστήμιο του Κομράτ ιδρύθηκε το 2002.

 Δημογραφικά στοιχεία 
Σύμφωνα με την απογραφή του 2014, ο πληθυσμός του Κομράτ ανερχόταν στους 20.113 κατοίκους, φανερώνοντας μείωση σε σχέση με την προηγούμενη απογραφή του 2004, όταν ήταν καταγεγραμμένοι 23.327 κάτοικοι. Από αυτούς, 9.528 ήταν άνδρες και 10.585 γυναίκες. 

 Εθνικές ομάδες 
 Εθνικότητα  Ποσοστό πληθυσμού  (απογραφή 2014) Γκαγκαούζοι  75,1% Μολδαβοί  8,86% Ρώσοι  6,48% Βούλγαροι  4,36% Ουκρανοί  3,73% Ρουμάνοι  0,05% Άλλοι  1,42%Σύνολο   100%

 Ομιλούμενες γλώσσες 
Ως μητρική και καθημερινή γλώσσα στο Κομράτ στην απογραφή του 2014 το 64,17% των κατοίκων δήλωσαν τα γκαγκαουζικά, 24,86% τα ρώσικα, 6,38% τα μολδαβικά, 2,47% τα βουλγαρικά, 1,35% τα Ουκρανικά, 0,09% τα ρουμανικά και οι υπόλοιποι 0,68% άλλες γλώσσες.

 Φωτογραφίες 

Παραπομπές

Εξωτερικοί σύνδεσμοι



Κατηγορία:Πόλεις της Μολδαβίας